MDX บวกแรง 12% รับงบ Q3 กำไรโตเกิน 100% เหตุส่วนแบ่งร่วมค้าทะลัก 611 ลบ.
MDX บวกแรง 12% รับผลงานไตรมาส 3 กำไรโตเกิน 100% เหตุส่วนแบ่งกำไรบริษัทร่วมทะลัก 611 ลบ.หนุน
MDX บวกแรง 12% รับผลงานไตรมาส 3 กำไรโตเกิน 100% เหตุส่วนแบ่งกำไรบริษัทร่วมทะลัก 611 ลบ.หนุน
15 พ.ย. 2564

ผู้สื่อข่าวรายงานว่า วันนี้(15 พ.ย.2564) ราคาหุ้นบริษัท เอ็ม ดี เอ็กซ์ จำกัด (มหาชน) หรือ MDX ณ เวลา 16:04 น. อยู่ที่ระดับ 6.75 บาท บวก 0.75บาท หรือ 12.50% ด้วยมูลค่าซื้อขาย 111.38 ล้านบาท

ด้านบริษัท เอ็ม ดี เอ็กซ์ จำกัด (มหาชน) หรือ MDX รายงานผลการดำเนินงานไตรมาส 3 ปี 2564 สิ้นสุดวันที่ 30 กันยายน 2564 ดังนี้

โดยผลการดำเนินงานเพิ่มขึ้นเนื่องจากบริษัทฯบันทึกรายได้จากการขายที่ดินในไตรมาสที่ 3 ปี 2564 จำนวน 7.2 ล้านบาท จากการโอนกรรมสิทธิ์ในที่ดินจำนวน 2 ไร่ ในขณะที่ในไตรมาสที่ 3 ปี 2563 มีรายได้จากการขายที่ดิน 52.73 ล้านบาท จากการโอนกรรมสิทธิ์ในที่ดินจำนวนประมาณ15 ไร่
อีกทั้งรายได้ค่าบริการสาธารณูปโภคในไตรมาสนี้ปรับสูงขึ้นเล็กน้อยตามจำนวนที่ดินที่ได้โอนให้กับ ลูกค้าสะสมที่เพิ่มขึ้น ในขณะที่ต้นทุนค่าบริการสาธารณูปโภคกลับลดลง เนื่องจากในไตรมาสนี้ ไม่มีค่าใช้จ่ายในการซ่อมแซม
นอกจากนี้การเพิ่มขึ้นของส่วนแบ่งกำไรของบริษัทร่วมไตรมาส 3/2564 อยู่ที่ 611.27 ล้านบาท เพิ่มขึ้นจากไตรมาส 3/2563 อยู่ที่ 290.95 ล้านบาท เป็นผลจากปริมาณน้ำฝนที่เพิ่มสูงขึ้นทำให้มีปริมาณน้ำในอ่างเก็บน้ำเพิ่มขึ้น เมื่อเทียบกับในไตรมาส 3 ปี 2563 ซึ่งเกิดภาวะความแห้งแล้งอย่างรุนแรง ประกอบกับการที่การไฟฟ้าฝ่ายผลิตแห่ง ประเทศไทย (EGAT) เป็นเครื่องผลิตกระแสไฟฟ้าเต็มกำลัง จึงทำให้รายได้จากธุรกิจผลิตและ จำหน่ายกระแสไฟฟ้าพลังน้ำเพิ่มสูงขึ้น